Nuorten Opistovuosi -opinnot koostuvat kaikille Opistovuosi-linjoille yhteisistä opinnoista sekä valitun linjan mukaisista suuntautumisopinnoista. Opintojen kokonaislaajuus on yhteensä 53 op. Opintojen alussa jokaiselle laaditaan oma henkilökohtainen opiskelusuunnitelma (HOPS) opiskelijan, vastuuopettajan ja erityisopettajan yhteistyönä. Opetus järjestetään lähiopetuksena KEO-Karstulassa, pohjoisessa Keski-Suomessa. ​Opetus sisältää lähiopetuksen lisäksi ohjattua etäopetusta, opiskelijaprojekteja sekä toimintaa opiston ulkopuolella ​– tutustumiskäyntejä, yhteistyötä eri alojen toimijoiden kanssa sekä työpaikalla tapahtuvaa oppimista. Alkuviikosta nuoret opiskelevat omissa suuntautumisopinnoissaan ja loppuviikko opiskellaan kaikille linjoille yhteisten sisältöjen äärellä. Yhteisten opintojen sisältöjä yksilöllistetään opiskelijoiden tarpeiden mukaan. Yksilöllisen opiskelusuunnitelman mukaan nuorella opiskelijalla voi myös olla enemmän tai vähemmän etäpäiviä – esimerkiksi terveydellisistä ja muista kuormittavista syistä. Opintojen tavoitteena on tukea vahvistaa kunkin omia kehittymisen tarpeita. Yhteiset opinnot ja niiden vähimmäisopintopistemäärät: Arjen taidot ja elämänhallinta (vähintään 4 op) Opiskelu-, itsetuntemus- ja työelämätaidot (vähintään 4 op) Vuorovaikutus- ja viestintätaidot (vähintään 4 op) Matemaattiset perustaidot ja ongelmanratkaisutaidot (vähintään 4 op) Aktiivinen kansalaisuus (vähintään 4 op) Opiskelu- ja urasuunnittelutaidot (vähintään 4 op) Suuntautumisopinnot (max 29 op) Suuntautumisopinnot muodostuvat valitun Opistovuosi-linjan mukaisista opinnoista. Suuntautumislinjaksi voi valita jonkin seuraavista. Tarkemmat suuntautumisopintokuvaukset löydät linjojen esittelysivuilta. Hoivan Opistovuosi Hyvinvoinnin Opistovuosi Kasvun Opistovuosi Luovuuden Opistovuosi Työn ja yrittämisen Opistovuosi Ympäristöviisas Opistovuosi Suomen kielen ja kulttuurin Opistovuosi